Diari Oficial de la Generalitat Valenciana


Sumari del DOGV 8659, del 18-10-2019 (2019/9416)

RESOLUCIÓ de 2 d'octubre de 2019, del president de l'Institut Valencià de Cultura, per a la concessió de subvencions destinades a la producció i edició discogràfiques durant els mesos de gener a novembre de 2019.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8659

Data del DOGV
:   18-10-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/9416


Data del document
:   02-10-2019

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 d'octubre de 2019, del president de l'Institut Valencià de Cultura, per a la concessió de subvencions destinades a la producció i edició discogràfiques durant els mesos de gener a novembre de 2019. [2019/9416]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 23 de maig de 2019, del president de l'Institut Valencià de Cultura, de convocatòria de subvencions destinades a la producció i edició discogràfiques durant els mesos de gener a novembre de 2019 (DOGV 8559, 30.05.2019), i tenint en compte els fets següents.  
  
  
Exposició de fets  
  
Primer. La Resolució de 23 de maig de 2019, del president de l'Institut Valencià de Cultura, té en consideració les bases reguladores aprovades mitjançant l'Ordre 33/2016, de 18 de juliol, de la Conselleria d'Educació, Investigació, Cultura i Esport, per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
Segon. De conformitat amb el que preveu el resolc tercer, punt 1, de la convocatòria, el termini de presentació de sol·licituds era de vint dies hàbils, a comptar des de l'endemà de la publicació de la convocatòria, per la qual cosa va finalitzar el 28 de juny de 2019, i s'hi han presentat cinquanta-set (57) sol·licituds per part de les diferents empreses discogràfiques i professionals interessats.  
Tercer. En atenció al que disposa l'article 6, epígraf 3.3, de l'Ordre 33/2016, de bases reguladores, la comissió tècnica de valoració, nomenada per mitjà de la Resolució de 18 de juny de 2019, del president de l'Institut Valencià de Cultura, degudament constituïda i reunida en sessió plenària els dies 15 i 16 de juliol, ha portat a efecte l'audició de les proves d'enregistrament aportades pels sol·licitants, ha estudiat la documentació presentada i ha valorat els projectes, d'acord amb els criteris objectius d'atorgament continguts en l'article 3, epígraf 3.3.2, de les bases reguladores, i desenvolupats en el resolc cinqué de la convocatòria, i ha emés l'acta corresponent.  
La proposta motivada de resolució del director general de l'Institut Valencià de Cultura es formula després d'haver vist els expedients i l'acta amb l'informe d'avaluació evacuat per la comissió tècnica de valoració nomenada a l'efecte, i després de comprovar que les persones i entitats proposades com a beneficiàries compleixen tots els requisits necessaris exigits per la convocatòria per a tindre aqueixa condició; entre els requisits no figura i no ha calgut tenir en compte altres fets, al·legacions i proves que els adduïts per les persones interessades, en atenció al que es disposa en l'article 6, epígrafs 6 i 7, de bases reguladores.  
  
  
Fonaments normatius  
  
Primer. Per a la concessió i pagament de les subvencions cal ajustar-se al que disposen la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; les disposicions de caràcter bàsic de la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el Reglament de desplegament d'aquesta llei, així com les bases reguladores aprovades mitjançant l'Ordre 33/2016, de 18 de juliol (DOGV 7832, 20.07.2016), i la Resolució de convocatòria 23 de maig de 2019, del president de l'Institut Valencià de Cultura (DOGV 8559, 30.05.2019).  
Segon. El Reglament d'organització i funcionament de CulturArts Generalitat, aprovat pel Decret 5/2013, de 4 de gener, i modificat, successivament, pel Decret 141/2014, de 5 de setembre (DOGV 7355, 08.09.2014), i el Decret 124/2016, de 30 de setembre (DOGV 7887, 04.10.2016), ambdós del Consell, atribueix a l'ens en l'article 2.2.l, entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i confereix en l'article 4.2.j l'atribució de resoldre la concessió dels incentius, les ajudes i les subvencions al president de l'entitat, que és el titular de la conselleria que ostenta les competències en matèria de cultura.  
Tercer. Totes les sol·licituds d'ajuda formulades s'han presentat dins del termini establit en el resolc tercer, punt 1, de la convocatòria, i els expedients incoats s'han tramitat de conformitat amb el que es disposa en l'article 6 de les bases reguladores.  
Per tot això, en virtut de l'exposició de fets i dels fonaments normatius que han quedat exposats, vistes l'acta i l'informe d'avaluació evacuat per la comissió tècnica de valoració, així com els preceptes legals i reglamentaris esmentats i la resta aplicables, en l'exercici de les competències que tinc atribuïdes, resolc:  
  
  
Primer  
Concedir subvenció a les sol·licituds de projectes per a la producció i edició discogràfiques, per un import total de seixanta-nou mil nou-cents noranta-dos euros amb tretze cèntims (69.992,13) ?, que s'especifiquen tot seguit:  
L'import global màxim d'aquestes ajudes és de setanta mil euros (70.000 ?), que es financen amb càrrec a la línia de subvenció S6426000, «Ajudes a la producció discogràfica», entitat 00771, de la secció 09, del capítol IV dels pressupostos de la Generalitat Valenciana per a l'exercici 2019.  
  
Segon  
Les ajudes concedides mitjançant aquesta resolució estan acollides al règim de minimis establit en el Reglament UE número 1407/2013, de la Comissió, de 18 de desembre de 2013 (DOUE L352, 24.12.2013), relatiu a l'aplicació dels articles 107 i 108 del Tractat UE a les ajudes de minimis.  
Tercer  
El pagament d'aquestes subvencions queda condicionat al compliment de les obligacions assenyalades en el resolc seté de la resolució de convocatòria, entre les quals figura la de comunicar per escrit l'acceptació segons el model de l'annex III, en un termini no superior als quinze dies hàbils següents des de la publicació, i a la justificació per part del beneficiari, d'acord amb el resolc huité, per un import mínim del doble de la subvenció concedida, fins a la data de 30 de novembre de 2019 assenyalada en el mateix resolc. La falta de justificació en el termini indicat determinarà la pèrdua total del dret al cobrament de la subvenció.  
  
Quart  
Donar publicitat a les ajudes concedides en compliment del que s'assenyala en l'article 18.1 de la Llei 38/2003, de 17 de novembre, general de subvencions.  
  
Cinqué  
Denegar l'ajuda sol·licitada als projectes de producció i edició discogràfiques que s'indiquen tot seguit i pels motius que s'especifiquen:  
  
A. No haver obtingut la sol·licitud presentada la puntuació mínima de 65 punts exigida en l'article 3, epígraf 3.3.2, de l'ordre de bases reguladores, d'acord amb els criteris de valoració que desenvolupa el resolc cinqué de la resolució de convocatòria.  
B. No haver acreditat el sol·licitant la condició de beneficiari exigida en l'article 2, epígraf 2.4.2, de l'ordre de bases reguladores, especialment trobar-se donat d'alta en el corresponent epígraf d'activitats de producció i/o edició discogràfica.  
C. El sol·licitant ha superat el màxim de cinc sol·licituds per peticionari que admet el resolc tercer, epígraf 2, de la resolució de convocatòria.  
D. Renúncia per desistiment del sol·licitant.  
E. Les circumstàncies descrites en el resum del projecte presentat pel sol·licitant porten a la conclusió que aquest no és susceptible de ser objecte d'aquesta convocatòria.  
  
De conformitat amb el que estableixen la normativa de procediment administratiu comú i els articles 10, 14, 46 de la Llei 29/1998, reguladora de la jurisdicció contenciosa administrativa, contra aquest acte, que posa fi a la via administrativa, es podrà interposar potestativament un recurs de reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del president de l'Institut Valencià de Cultura, en qualitat d'òrgan competent per a concedir les ajudes, en el termini d'un mes a comptar des de l'endemà de la publicació.  
b) El recurs contenciós administratiu s'haurà de plantejar davant dels jutjats contenciosos administratius de València, en el termini de dos mesos a comptar des de l'endemà de la publicació.  
  
València, 2 d'octubre de 2019.- El president de l'Institut Valencià de Cultura: Vicent Marzà i Ibáñez.